|  |  |  |
| --- | --- | --- |
| **6.b** | | |
| **elementi** | **kriteriji** | **načini** |
| **Razumijevanje** – razumijevanje pročitanog sadržaja, razumijevanje zvučnih zapisa ili govora | **Odličan -** Učenik razumije usmeno izlaganje i postavljena pitanja, kao i pisani tekst. Samostalan je i točan u rješavanju zadataka nakon čitanja/slušanja.  **Vrlo dobar -** Učenik razumije gotovo svako izlaganje ili pisani tekst. Riječi i rečenice prevodi uglavnom točno, ponekad uz pomoć nastavnika, a greške ne utječu na globalno razumijevanje.  **Dobar -** Učenik razumije usmeno izlaganje i pisani tekst uz nastavnikovu pomoć. Riječi i rečenice ponekad prevodi doslovno ili pogrešno, samo djelomično razumije jezičnu poruku.  **Dovoljan -** Nakon čitanja/slušanja teksta učenik razumije samo dijelove teksta te ima ozbiljnih poteškoća u razumijevanju, čak i uz objašnjenja i pojednostavljenja. | * ispit znanja uz pomoć digitalnih alata * nastavni listić * Video uradak * domaće zadaće * kratke provjere znanja * pitanja i odgovori * igre za učenje * kvizovi * rješavanje problema * plakat * Prezentacija * Audio uradak |
| **Govorne sposobnosti** – sposobnost izražavanja govorenjem, sposobnost artikuliranog izražavanja te korištenje pravodobnih gramatičkih oblika | **Odličan -** Samostalno i točno prepričava događaje, postavlja i odgovara na pitanja. Izgovor je pravilan.  **Vrlo dobar -** Učenik ponekad griješi u odabiru riječi i slaganju rečenica. Raspon vokabulara i gramatičkih struktura je vrlo dobar, ali pogreške nastaju u točnoj primjeni. Sposoban je ispraviti pogreške.  **Dobar -** Učenik za gore navedene situacije koristi kratke, jednostavne rečenice, koristeći uglavnom zadane natuknice. Raspon vokabulara i gramatičkih struktura je dobar.  **Dovoljan -** Učenik koristi kratke, jednostavne rečenice, pri čemu puno griješi. Raspon vokabulara i gramatičkih struktura je dovoljan, a pogreške u primjeni su brojne i često utječu na globalno razumijevanje. |
| **Sposobnosti pisanog izražavanja** - sposobnost pisanja na engleskom jeziku uz poštivanje gramatičkih pravila te ostalih zakonitosti engleskoga jezika, poznavanje vokabulara engleskoga jezika | **Odličan -** Učenik u pisanom izražavanju točno primjenjuje pravila pisanja. Raspon vokabulara je odličan i ponekad na razini većoj od očekivane.  **Vrlo dobar -** Učenik u pisanom izražavanju uglavnom točno primjenjuje pravila pisanja. Raspon vokabulara je odličan.  **Dobar -** Učenik uglavnom samostalno piše jednostavnije pismene zadatke, no teže ili ponekad neuspješno piše zahtjevnije pismene zadatke. Često mu je potrebna pomoć i nije sposoban samostalno ispraviti pogreške. Učenik upotrebljava ograničen raspon vokabulara i gramatičkih struktura uz više pogrešaka koje ponekad ometaju razumijevanje teksta.  **Dovoljan -** Učeniku je potrebna pomoć u pisanju pismenih zadataka. Pismeni uradak ima oskudan vokabular i raspon gramatičkih struktura. Pogreške su brojne, često ometaju razumijevanje, ali uz uložen trud i ponovno čitanje čitatelj može razumjeti glavne misli. |
| **Jezične zakonitosti – gramatika** – poznavanje usvojenih gramatičkih pravila, sadržaja te njihovo pravodobno korištenje | **Odličan -** Učenik je u potpunosti usvojio tvorbu i uporabu svih gramatičkih sadržaja koji su do tog trenutka obrađeni, te ih pravilno upotrebljava u pisanom i usmenom izražavanju.  **Vrlo dobar -** Učenik je uglavnom usvojio tvorbu i uporabu svih gramatičkih sadržaja koji su do tog trenutka obrađeni, te ih uglavnom, uz manju pomoć nastavnika, primijeniti u stvarnim komunikacijskim situacijama.  **Dobar -** Učenik je djelomično usvojio prethodno obrađene sadržaje što uzrokuje pojavu poteškoća i većeg broja pogrešaka koje ponekad ometaju razumijevanje.  **Dovoljan -** Učenik je usvojio minimum gramatičkih sadržaja koji su do tog trenutka obrađeni te zbog toga ne može usvajati niti shvaćati složenije jezične strukture. |

|  |  |  |
| --- | --- | --- |
| **2. razred, 3. razred** | | |
| **elementi** | **kriteriji** | **načini** |
| **Slušanje s razumijevanjem -** razumijevanje zvučnih zapisa ili govora | **Odličan -** Učenik razumije svaki zvučni zapis te točno izvršava zadatke upućene nakon slušanja.  **Vrlo dobar -** Učenik razumije zvučni zapis te uglavnom točno izvršava zadatke upućene nakon slušanja.  **Dobar -** Učenik djelomično razumije zvučni zapis te djelomično izvršava zadatke upućene nakon slušanja.  **Dovoljan -** Učenik teško razumije zvučni zapis te je potrebno često ponavljanje. Učenik izvršava zadatke upućene nakon slušanja samo uz nastavnikovu pomoć te pojednostavljivanje. | * nastavni listić * Video uradak * domaće zadaće * igre za učenje * kvizovi * rješavanje problema * plakat * Prezentacija * Audio uradak |
| **Čitanje s razumijevanjem -** sposobnost pravilnog artikuliranja riječi engleskoga jezika, sposobnost razumijevanja pročitanog | **Odličan -** Učenik čita pravilno i primjereno uz pravilan izgovor i intonaciju te poštivanje strukture rečenice.  **Vrlo dobar -** Učenik uglavnom čita pravilno i primjereno uz pravilan izgovor i intonaciju te poštivanje strukture rečenice.  **Dobar -** Učenik djelomično čita pravilno i primjereno uz pogreške u izgovoru i intonaciji.  **Dovoljan -** Učenik ne čita pravilno. Potrebna je česta intervencija nastavnika, a izgovor i intonacija su često krivi te uzrokuju pogreške u razumijevanju. |
| **Govorenje -** sposobnost izražavanja govorenjem, sposobnost artikuliranog izražavanja te korištenje pravodobnih gramatičkih oblika | **Odličan -** Samostalno i točno postavlja i odgovara na pitanja. Izgovor je pravilan.  **Vrlo dobar -** Učenik ponekad griješi u odabiru riječi. Raspon vokabulara i gramatičkih struktura je vrlo dobar, ali pogreške nastaju u točnoj primjeni.  **Dobar -** Učenik za gore navedene situacije koristi kratke, jednostavne rečenice, koristeći uglavnom zadane natuknice.  **Dovoljan -** Učenik koristi kratke, jednostavne rečenice, pri čemu puno griješi. Raspon vokabulara i gramatičkih struktura je dovoljan, a pogreške u primjeni su brojne i često utječu na globalno razumijevanje. |
| **Pisanje -** sposobnost pisanja na engleskom jeziku uz poštivanje gramatičkih pravila te ostalih zakonitosti engleskoga jezika, poznavanje vokabulara engleskoga jezika | **Odličan -** Učenik u pisanom izražavanju točno primjenjuje pravila pisanja.  **Vrlo dobar -** Učenik u pisanom izražavanju uglavnom točno primjenjuje pravila pisanja.  **Dobar -** Učenik uglavnom samostalno piše jednostavnije pismene zadatke. Često mu je potrebna pomoć i nije sposoban samostalno ispraviti pogreške. Pogreške često uzrokuju nerazumijevanje napisanog.  **Dovoljan -** Učeniku je potrebna pomoć u pisanju pismenih zadataka. Pogreške su brojne, često ometaju razumijevanje, ali uz uložen trud i ponovno čitanje čitatelj može razumjeti glavne misli. |

|  |  |  |
| --- | --- | --- |
| 1. **razred** | | |
| **Elementi** | **Kriteriji** | **Načini** |
| **Slušanje s razumijevanjem -** razumijevanje zvučnih zapisa ili govora, mogućnost izvršavanja zadataka zadanih govorom | Aktivnost učenika, pravovremeno rješavanje te trud učenika rezultirat će ocjenom. | * domaće zadaće * igre za učenje * crtež |
| **Govorenje -** sposobnost izražavanja govorenjem, sposobnost artikuliranog izražavanja te korištenje pravodobnih gramatičkih oblika | Aktivnost učenika, pravovremeno rješavanje te trud učenika rezultirat će ocjenom. |